കാനനപാത നിലനിര്ത്താന് പ്രതിജ്ഞാബദ്ധം മുണ്ടക്കയം: കാനനപാത നിലനിര്ത്താന് അയ്യപ്പഭക്തര് അടക്കമുള്ള പൊതുസമൂഹം പ്രതിജ്ഞാബദ്ധമാണെന്ന് കാനന പാത സംരക്ഷണ പ്രക്ഷോഭ സമിതി കണ്വീനറും, ഐക്യ മല അരയ മഹാസഭ ജനറല് സെക്രട്ടറിയുമായ പി.കെ സജീവ് പറഞ്ഞു.. കോരുത്തോട് എന്എസ്എസ് ഹാളില് ചേര്ന്ന പ്രവര്ത്തക കണ്വെന്ഷന് ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. കാനനപാത വന്യജീവി ശല്യം എന്ന പേരില് അടച്ചിട്ടിരിക്കുന്നത് പ്രതിഷേധാര്ഹമാണ്. ഭക്തരെ അണിനിരത്തി സമരം നടത്തുമെന്നുംഅദ്ദേഹം പറഞ്ഞു. വിഷയത്തില് സര്ക്കാര് അടിയന്തരമായി ഇടപെടണമെന്നും യോഗം ആവശ്യപ്പെട്ടു. രക്ഷാധികാരി എ.എന് സാബുവിന്റെ അദ്ധ്യക്ഷതയില് കൂടിയ യോഗത്തില് കോരുത്തോട് ഗ്രാമപഞ്ചായത്ത് പ്രസിഡന്റ് സന്ധ്യാ വിനോദ്, ചെയര്മാന് പി എന് വേണുക്കുട്ടന് നായര്, ഗ്രാമപഞ്ചായത്ത് വൈസ് പ്രസിഡന്റ് തോമസ് ചാക്കോ, ശ്രീജ ഷൈന്, പി.ഡി പ്രകാശ്, സന്തോഷ് കുമാര്, വിജി ഹരീഷ് കുമാര്, രഘുനാഥ് തുടങ്ങിയവര് പങ്കെടുത്തു.